Hermann Merxmüller
Hermann Merxmüller, 1920-1988, tysk botaniker, professor i botanik 1958-85, direktør for Botanische Staatssammlung i München 1956-85, fra 1969-85 også direktør for den botaniske have i München og udgiver af værket Prodromus einer Flora von Südwestafrika, 1966-72. Hans videnskabelige arbejde har især omfattet det sydlige Afrikas kurvblomster, af hvilke han har beskrevet op mod 100 arter som nye for videnskaben, men også Middelhavslandenes flora.